De què o de qui parla aquest text?:
Marie Affre o Marie Barrère-Affre de nom de casada (Perpinyà, 31 de juliol del 1885 - Cotlliure, 23 de juliol del 1963) va ser una escriptora nord-catalana en llengua francesa, que es dedicà especialment a la literatura infantil i a llibres sobre el Marroc, país on visqué molts anys. Descendent d'una família de tradició catòlica (el seu pare era renebot  de l'arquebisbe de París Denys-Auguste Affre, mort tràgicament als avalots parisencs de juny del 1848), Marie Affre estudià al pensionat de Santa Maria de Perpinyà, i hi descobrí que tenia qualitats artístiques: pintava, tocava al piano i escrivia. Entrà en el món de les lletres publicant novel·letes i contes per a infants en revistes, com a La Semaine de Suzette, on debutà amb el relat Mémoires de Turqoise (número 38, 1909) i les Mémoirs d'une poupée Egyptienne (números 45 al 50, 1911-1912). A aquestes narracions en seguirien força altres, publicades en episodis, que més endavant es reimprimiren en forma de llibres. De ben jove començà a conrear la poesia, i als Jocs Florals de Perpinyà del 1912  hi presentà dos sonets, Types Catalans i La Coiffe du Pays (anys a venir, el 1927, Maria Barrère-Affre formà part  del Consistori dels Jocs florals del Rosselló que convocava la Ginesta d'Or). Dos altres poemes seus guanyaren distincions als concursos literaris de la "Société archeologique scientifique et littéraire" de Besiers dels anys 1911 i 1912 (L'envol suprême i A la lumière), i també participà en els Jocs Florals de Tolosa: el 1910 obtingué de premi el clavell pel poema Après l'Arène; als del 1911 rebé la prímula per Types catalanes; als del 1912 guanyà l'englantina per Derniers types catalans; als del 1913, li concediren els premis  de quatre flors: l'englantina de plata per Le Pourrou, un accèssit a l'englantina per Idylle catalane, la violeta de plata pel poema La Madone i un accèssit a la violeta per La Sève; finalment, als Jocs del 1914 guanyà la calèndula per l'oda Les routes, un accèssit a la violeta per L'oublieuse i fou proclamada "Maître ès Jeux Floraux" El 1914 es casà amb Raoul Barrère (procedent d'una antiga família  de pagesos de Bages de Rosselló), i el matrimoni s'instal·là a Casablanca, aleshores, al protectorat francès del Marroc. En esclatar la guerra, el seu marit va ser mobilitzat, i ella fou autoritzada a seguir els desplaçaments de la seva unitat arreu del Marroc, per Ber-Rechid (1917), Kasba Tedla, Oum er Rebia, Meknès… Aprofità aquests desplaçaments per prendre notes de viatge que compendiaria en novel·les i llibres de viatges sobre el país magribí. Els Barrère tornaren a França el 1920, i durant uns anys visqueren al Llenguadoc, primer a Padèrn (Aude) (1921) i després a la Beluyère (comuna de Castres (Tarn) (1922, 1927). Altra volta al Marroc, el matrimoni, amb els seus dos fills (Edmond -Casablanca, 1915 - ?- i Maryvonne -Castres, 1922 - Sureda (Rosselló), 2015-; el 1941 naixeria a Casablanca  un tercer fill, Jacques), s'establí de primer a Settat (1928), on participà activament  en la catequesi dels infants marroquins. Posteriorment, visqueren devora Marraqueix (1932, 1934), a Tamelelt (1935, 1942) i a Mogador (1939, 1942). El 1931, l'escriptora  havia estat admesa a la "Société de Gens de Lettres", el sindicat dels escriptors. Affre enviudà el 1955 i, en independitzar-se el Marroc l'any 1957, tornà definitivament a França. Parà casa a Saint-Ciers-d'Abzac (Gironda) inicialment, però acabà per instal·lar-se a Cotlliure (Rosselló) el 1959, després d'haver viscut durant uns mesos del 1958 a Toès i Entrevalls, al Conflent. Malgrat el gran nombre de llibres que havia escrit, i que havien estat reimpresos en tiratges de molts milers d'exemplars, sembla  que els darrers anys de la seva existència foren força modestos, econòmicament.
Marie Affre : artista_o_autor, Marie Barrère-Affre : artista_o_autor, Perpinyà : Entitat_Geopolítica, Cotlliure : Entitat_Geopolítica, Marroc : Entitat_Geopolítica, París : Entitat_Geopolítica, Denys-Auguste Affre : persona, La Semaine de Suzette : mitjans_massius, Mémoires de Turqoise : obra_escrita, Types Catalans : obra_escrita, La Coiffe du Pays : obra_escrita, Maria Barrère-Affre : artista_o_autor, Jocs florals : esdeveniment, Rosselló : Entitat_Geopolítica, Besiers : Entitat_Geopolítica, Tolosa : Entitat_Geopolítica, Derniers types catalans : obra_escrita, Le Pourrou : obra_escrita, Idylle catalane : obra_escrita, La Madone : obra_escrita, La Sève : obra_escrita, Jocs : esdeveniment_esportiu, pensionat de Santa Maria de Perpinyà : educació, Mémoirs d'une poupée Egyptienne : obra_escrita, Jocs Florals : esdeveniment, Société archeologique scientifique et littéraire : organització, Après l'Arène : obra_escrita, Types catalanes : obra_escrita, Les routes : obra_escrita, L'oublieuse : obra_escrita, Raoul Barrère : persona, Bages de Rosselló : Entitat_Geopolítica, Casablanca : Entitat_Geopolítica, Ber-Rechid : Entitat_Geopolítica, Kasba Tedla : Entitat_Geopolítica, Oum er Rebia : Entitat_Geopolítica, Meknès : Entitat_Geopolítica, Barrère : grup_humá, França : Entitat_Geopolítica, Llenguadoc : Entitat_Geopolítica, Beluyère : Entitat_Geopolítica, Castres : Entitat_Geopolítica, Tarn : Entitat_Geopolítica, Edmond : persona, Maryvonne : persona, Sureda : Entitat_Geopolítica, Jacques : persona, Settat : Entitat_Geopolítica, Marraqueix : Entitat_Geopolítica, Tamelelt : Entitat_Geopolítica, Mogador : Entitat_Geopolítica, Société de Gens de Lettres : organització, Saint-Ciers-d'Abzac : Entitat_Geopolítica, Gironda : Entitat_Geopolítica, Toès i Entrevalls : Entitat_Geopolítica, Conflent : Entitat_Geopolítica